recursal/SuperWikiNEXT-32B huggingface dataset:
Di dalam nama orang Filipina, nama tengah atau  nama keluarga sebelah ibunya ialah *Fausto* dan nama keluarga sebelah bapanya ialah *Verzosa*.

**Kylie Fausto Verzosa** (lahir 7 Februari 1992) ialah seorang model dan ratu kecantikan Filipina. Beliau mewakili negaranya dan berjaya sebagai juara Miss International 2016 selepas menjuarai Binibining Pilipinas 2016 sebagai Binibining Pilipinas - International 2016.

Kehidupan awal
--------------

Verzosa dilahirkan di Bandar Raya Baguio, Filipina. Beliau merupakan lulusan di Universiti Ateneo de Manila dengan ijazah sarjana dalam bidang Pengurusan Perniagaan, dan pernah bekerja sebagai guru pra-sekolah.

Beliau juga ialah ahli pengurusan pemodelan Professional Models Association of the Philippines.

Pertandingan kecantikan
-----------------------

Verzosa dalam sesi fotografi pada 2018.
### Binibining Pilipinas

Verzosa pertama kali muncul di pertandingan kecantikan kebangsaan Filipina, Binibining Pilipinas pada 2015, di mana beliau menempati kedudukan 15 teratas. Pada tahun 2016, beliau kembali bersaing dan meraih gelaran Binibining Pilipinas International 2016 yang akan membawanya mewakili Filipina di Miss International 2016.

### Miss International 2016

Verzosa mewakili Filipina di pertandingan Miss International 2016 di mana beliau berjaya menggungguli 68 peserta lainnya, setelah dinobatkan oleh Edymar Martínez, Miss International 2015 dari Venezuela.

Sepanjang tempoh sebagai Miss International, Verzosa telah mengunjungi negara-negara seperti Singapura, Amerika Syarikat, Myanmar, Paraguay, Perancis, Belanda, Belgium, Indonesia dan beberapa bandar di Jepun dan negaranya, Filipina.

Pada 14 November 2017, beliau menobatkan Kevin Lilliana dari Indonesia sebagai juara Miss International 2017, dan jumlah tempoh khidmat Kylie ialah selama 1 tahun, 2 minggu 4 hari.

Rujukan
-------

1. ↑  "Kylie Verzosa". Professional Models Association of the Philippines. Dicapai pada 13 May 2015.
2. ↑  "8 fun facts: Bb Pilipinas International 2016 Kylie Verzosa". *Rappler*. Dicapai pada 2016-04-30.

| Anugerah dan pencapaian |
| --- |
| Didahului oleh**Janicel Lubina** | **Binibining Pilipinas International**2016 | Diikuti oleh:**Mariel de Leon** |
| Didahului oleh**Venezuela Edymar Martínez** | **Miss International**2016 | Diikuti oleh:**Indonesia Kevin Lilliana** |
**Marlon Kittel** (lahir 11 Disember 1983 di Essen) adalah seorang pelakon Jerman. 

Kittel mula bertugas sebagai pelagak ngeri dalam siri televisyen "*The Clown*" sebelum beliaudidapati mempunyai bakat lakonan. Sejak tahun 1999, beliau telah berlakon dalam melebihi sedozen filem. Watak besar pertamanya ialah dalam filem Thorsten Löhns, "*Paule dan Julia*". Selain itu, beliau telah berlakon dalam beberapa peranan yang lebih kecil dalam siri-siri televisyen, "*Siska", "Si Orang Tua", "SK Kölsch", "Panggilan Polis 110*", dan lain-lain lagi. Beliau mencapai kejayaan pertamanya dalam filem ***Sommersturm*** (2004).

Filemografi
-----------

* Der Sommer mit Boiler, 1999
* Anna Wunder (sebagai "Mickey"), 2000
* Freunde / The Whiz Kids, 2000
* Rillenfieber, 2000
* Sitte L, 2001
* Der Felsen (sebagai "Olaf"), 2002
* Paule und Julia (sebagai "Paule"), 2002
* Verschwende deine Jugend (sebagai "Freddie"), 2003
* Schwarzfahrt, 2003
* Emilia, 2004
* Klassenfahrt - Geknutscht wird immer, 2004
* Sommersturm (sebagai "Leo"), 2004
* Die Bluthochzeit (sebagai "Arne"), 2005
* Der Untergang der Pamir, 2006

Trivia
------

Hobi-hobi / keminatan lain termasuk bermain luncur inline, berselancar laut, berlayar, berski, karate, tennis and ice hockey.

Bercakap Bahasa Inggeris, Sepanyol (fasih) dan Perancis. Bermain gendang dan piano (di mana dia bermula pada 1990).

Mahir dalam tarian dewan tari-menari.

Pautan luar
-----------

* Marlon Kittel di Pangkalan Data Filem Internet (IMDb)
|  |
| --- |
| **Buku / Novel** |
| "Manual Teknologi Sistem Fertigasi Pengeluaran Tanaman kawasan Tanah Rendah""Manual Teknologi Sistem Fertigasi Pengeluaran Tanaman kawasan Tanah Rendah" |
| Manual Teknologi Sistem Fertigasi Pengeluaran Tanaman kawasan Tanah Rendah |
| **Siri** | Pertama |
| **Pengarang Asal** | Mahamud Sahid,Rezuwan Kamaruddin,Jamaluddin Salim,Mohamad Roff Mohd. Noor,Zahari Radi,Ab. Halim Hamid,Mohd Abd. Manas |
| **Penterjemah** | Tidak diketahui |
| **ISBN** | ISBN 978-967-936-518-4 |
| **Kod Buku** |  |
| **Saiz** | 18 x 25 cm. |
| **Genre** | Tidak diketahui |
| **Terbitan** | Penerbitan MARDI |
| **Negara** | Tidak diketahui |
| **Bahasa** | Bahasa Melayu |
| **Tahun Keluaran** | 2009 |
| **Bilangan Muka Surat** | 93 |
| **Harga** | 25 (2009 ) |

Buku **Manual Teknologi Sistem Fertigasi Pengeluaran Tanaman kawasan Tanah Rendah** ditulis oleh Mahamud Sahid, Rezuwan Kamaruddin, Jamaluddin Salim, Mohamad Roff Mohd. Noor, Zahari Radi, Ab. Halim Hamid, dan Mohd Abd. Manas dan diterbitkan pada tahun 2009 pada harga RM25. Ia diterbitkan oleh Penerbitan MARDI dengan nombor ISBN 978-967-936-518-4, cetakan setebal 93. Buku ini dicetak dalam Bahasa Melayu.

Ringkasan
---------

Buku Manual Teknologi Sistem Fertigasi Pengeluaran Tanaman kawasan Tanah Rendah ini membincangkan mengenai teknik fertigasi.

Fertigasi atau sistem pengeluaran tanaman tanpa tanah dengan pembajaan dan pengairan secara serentak ini mampu mengurangkan kos operasi dan tenaga kerja di Malaysia.

Buku panduan ini memberikan maklumat asas dalam penanaman secara fertigasi di tanah rendah. Contoh yang digunakan adalah bagi pokok Tomato, cili, dan melon wangi.

Ia turut membincangkan pengurusan serangga perosak, penyakit dan analisa kewangan.

Pautan luar
-----------

* Manual Teknologi Sistem Fertigasi Pengeluaran Tanaman kawasan Tanah Rendah[*pautan mati kekal*]
Di dalam nama orang Filipina, nama tengah atau  nama keluarga sebelah ibunya ialah *Fiesta* dan nama keluarga sebelah bapanya ialah *Veloso*.

**Mary Jane Fiesta Veloso** (lahir 10 Januari 1985) merupakan seorang wanita warga Filipina yang dijatuhkan hukuman mati kerana membawa masuk heroin ke Indonesia. Dalam BBC terbitan 12 September 2016, Presiden Indonesia Joko Widodo mengaku bahawa Presiden Filipina Rodrigo Duterte telah meminta pemerintah Indonesia untuk mengekstradisi Veloso, yang sebelum ini mengalami penundaan hukuman gantung kerana disahkan sebagai mangsa perdagangan manusia. Namun, pada tarikh yang sama, satu rencana di *Manila Bulletin* menulis pengesahan dari Manny Piñol, Setiausaha Jabatan Pertanian Filipina, bahawa sebenarnya Presiden Duterte memohon jasa baik pemerintah Indonesia bagi Veloso.

Rujukan
-------

1. ↑  "Philippine press caught out by last-minute execution reprieve for Mary Jane Veloso". The Guardian. Agence France-Presse. 29 April 2015. Dicapai pada 29 April 2015.
2. ↑  "Veloso family on Mary Jane's birthday: We want her home". Rappler. 11 January 2016. Dicapai pada 11 January 2016.
3. ↑  "www.bbc.com Presiden Filipina 'persilakan Mary Jane Veloso dieksekusi' di Indonesia". 12 September 2016. Dicapai pada 2 Oktober 2017.
4. ↑
5. ↑  "FAST FACTS : The Case of Mary Jane Fiesta Veloso". *www.rappler.com*. Dicapai pada 3 Oktober 2017.
**Mary Wollstonecraft**
**Mary Wollstonecraft** (27 April, 1759 - 10 September, 1797) ialah seorang pengarang Inggeris yang terkenal pada abad ke-18. Dilahirkan di Spitalfields, London, Wollstonecraft mempunyai kerjaya yang penting tetapi terlalu singkat selama sembilan tahun. Beliau mengarang "*Pewajaran Hak-hak Wanita*" (*A Vindication of the Rights of Woman*), bersama-sama dengan berbagai-bagai karya yang melintasi sempadan disiplin-disiplin yang memisahkan falsafah, persuratan, pendidikan, nasihat, politik, sejarah, agama, keseksualan, dan kewanitaan.

Walaupun pada satu ketika, beliau hanya dikaitkan dengan sejarah kewanitaan, Wollstonecraft kini diakui sebagai seorang pengarang terutama dalam berbagai-bagai genre, termasuk kewartawanan, persuratan, dan travelog (Johnson, prakata). Perjuangan peribadinya sebagai seorang wanita dan pengarang telah menyumbang kepada penyataannya terhadap perhubungan yang dinamik antara penulisan politik dan hak-hak politik. Beliau memperdebatkan bahawa kedua-dua ini telah "dihadkan kepada kaum lelaki sejak masa Adam". (Gunther,171). Tulisannya mencabarkan hak kelahiran lelaki, dan melahirkan satu bentuk analisis politik yang baru (Gunther, 171). Pada hari ini, Wollstonecraft telah disanjungi kerana sokongan awalnya terhadap kesamaan dan kerasionalan wanita, serta perdebatannya terhadap perendahan dan penguasaan wanita yang dijustifikasikan oleh "kuasa sembarangan kecantikan" (Leitch, 585).

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Mary Wollstonecraft*** |

* Panduan rujukan yang teliti untuk tapak web, bahan-bahan, dan pautan Diarkibkan 2006-06-19 di Wayback Machine di Epistemlinks
* Sebahagian daripada karya-karya Mary Wollstonecraft di Projek Gutenberg
* Biografi ringkas, gambar, dan e-buku *Pewajaran Hak-hak Wanita* di Bartleby.com
* Karya-karya oleh Mary Wollstonecraft di Projek Gutenberg
	+ Kisah-kisah Kenangan Pengarang *Pewajaran Hak-hak Wanita* oleh William Godwin di Projek Gutenberg
* Lagi sebuah biografi ringkas, 'Pewajaran…' dan 'Maria…' di Panduan Sejarah.
Komando British Menjalani Latihan
**Operasi Bergabung** (Bahasa Inggeris : Combined Operations) adalah salah satu jabatan yang ditubuhkan di Pejabat Perang Britain (kini dikenali sebagai Kementerian Pertahanan Britain) yang ditubuhkan semasa Perang Dunia II untuk menjalankan aktiviti serangan haru (harassment raids) untuk mengharukan kedudukan tentera Jerman. Serangan–serangan ini dilakukan oleh pasukan-pasukan Tentera Darat dan Tentera Laut. Pasukan utama yang digunakan dalam operasi-operasi ini adalah pasukan Komando.

Panglima teragung kumpulan ini adalah Lord Louis Mountbatten, yang kemudiannya dilantik menjadi Pemerintah Tertinggi, Medan Perang Asia Tenggara.

### Operasi Seragan Unit Kecil

Pejabat Operasi Bergabung mempopularkan konsep serangan oleh unit-unit kecil yang diberikan latihan khas untuk mengadakan gangguan dan mewujudkan keadaan huru hara di kalangan pasukan musuh. Pasukan kecil ini meliputi pasukan-pasukan Komando dengan dibantu oleh unit-unit tentera laut untuk membawa dan memberikan bantuan tembakan sokongan kepada pasukan penyerang. Unit-unit kecil seperti ini juga menjalankan serangan-serangan sabotaj ke atas kedudukan Jerman. 

Pejabat Operasi Bergabung di bawah pimpinan Louis Mountbatten mencadangkan serangan ke atas pelabuhan Dieppe dalam tahun 1942, melibatkan pasukan tentera Kanada. Serangan ini akhirnya menemui kegagalan besar dan mengakibatkan kehilangan nyawa yang besar, tetapi memberikan pengajaran yang kemudiannya digunakan untuk menjayakan penaklukan Perancis semasa D-Day pada 6 Jun 1944.

### Lain-Lain Operasi

Selain serangan Komando, pejabat ini juga mengelolakan dan mengendalikan kerja-kerja perancangan operasi dan juga kerja-kerja pembangunan teknologi dan kaedah baru untuk menghuruharakan pasukan tentera Jerman. 

Pejabat ini juga mengelolakan projek-projek seperti 

* Pelabuhan Mulberry – pelabuhan mudah alih yang digunakan semasa D-Day
* Projek Habakkuk – pembangunan dan pembinaan kapal-kapal gergasi sebagai pangkalan kapal terbang menggunakan ketulan dan bongkah ais
* Eksesais Tiger – Program latihan untuk D-Day (berakhiran dengan tragedi)
* Ops Starkey – penaklukan olok-olok yang dilancarkan dalam tahun 1943 invasion of Europe in 1943
* P.L.U.T.O. – sistem paip bahan api dari Britain ke Perancis – bermaksud "*Pipe Lines Under The Ocean*"

Lihat juga :

Komando

Pautan Luar
-----------

* Laman Web Mengingati Operasi bergabung (Combined Operations)
**Opera angkasa lepas** adalah sebuah subgenre cereka sains spekulatif yang menekankan pengembaraan romantis, sering melodramatik, dengan latar terutama atau seluruhnya di luar angkasa, umumnya melibatkan konflik antara lawan-lawan yang memiliki teknologi dan kemampuan canggih. Tidak seperti opera konvensional, opera angkasa biasanya tidak memperlihatkan ciri-ciri orang menyanyi. L

Mungkin sifat yang paling ketara dari cereka yang terangkum dalam subgenre ini ialah ga angkasa lepas adalah plot, watak, pertempuran, kekuatan, dan tema lazimnya pada skala besar. Kadang-kadang istilah ini digunakan dalam pengertian negatif, untuk menunjukkan kualiti cereka sains yang buruk, tetapi maknanya boleh berbeza, sering kali menggambarkan sebuah genre cereka sains tertentu tanpa pertimbangan nilai.

Definisi
--------

Back cover of *Galaxy* #1, October 1950
Istilah "space opera" pertama kali dimunculkan pada tahun 1941 oleh Wilson Tucker, dalam suatu artikel fanzine, yang bertujuan mengejek menyamakan ciri karya-karya berlatarkan angkasa dibaca dengan gaya penceritaan drama radio bersiri di Amerika Syarikat pada ketika itu. Lebih awal lagi, istilah horse opera telah digunakan untuk western films. Nyatanya, banyak fan dan kritikus mengamati bahwa plot cerita opera antariksa sering kali diambil dari horse opera dan sekadar dialihkan ke lingkungan antariksa, sebagaimana dibuat parodinya yang terkenal pada halaman belakan edisi perdana *Galaxy Science Fiction*. Namun, pada akhir tahun 1920-an dan awal tahun 1930-an ketika cerita-cerita itu dicetak dalam majalah cereka sains, ceritanya sering dirujuk sebagai "super-science epics".

Konsep ini semakin difikirkan sekerapnya pada awal tahun 1960-an hingga diterima luas pada tahun 1970-an berikutan penerangan Brian Aldiss dalam *Space Opera* (1974) sebagai (menurut parafrasa Hartwell dan Cramer) "the good old stuff".

Rujukan
-------

1. ↑  Tucker 1941, p. 8.
2. ↑  Langford 2005, pp. 167-168.
3. ↑  Gary Westfahl (1 January 2000). *Space and Beyond: The Frontier Theme in Science Fiction*. Greenwood Publishing Group. m/s. 36–. ISBN 978-0-313-30846-8. Dicapai pada 30 September 2013.
4. ↑  Hartwell and Cramer 2008, Introduction, pp. 10-18.
**Type 212** adalah sebuah kapal selam (U-Boot) berkuasa diesel-elektrik dan memiliki rekabentuk termaju yang dibangunkan oleh Howaldtswerke-Deutsche Werft AG (HDW) untuk Tentera Laut Jerman. Ia didorong oleh diesel dan tambahan sistem pendorongan bebas udara (AIP) dengan menggunakan sel bahan api hidrogen Membran Pemindahan Proton buatan Siemens. Kapal selam ini boleh dioperasikan pada kelajuan tinggi dengan menggunakan kuasa diesel atau menukar ke sistem AIP untuk peluncuran perlahan dan senyap. Ia mampu untuk menyelam sehingga tiga minggu tanpa naik ke permukaan dan tidak memiliki ekzos haba. Sistem ini dikatakan tidak bergetar, sangat senyap dan secara teorinya tidak dapat dikesan.

Type 212 adalah salah satu daripada dua kelas kapal selam yang dipasang dengan sistem pendorongan sel bahan api yang telah dikeluarkan sejak tahun 2007. Kelas kapal selam yang satu lagi adalah Projek 677 kapal selam Kelas Lada yang direka oleh Biro Rekabentuk Rubin dari Rusia.

Rujukan
-------

Pautan luar
-----------

* German Bundeswehr official Type 212A web page
* naval-technology.com — U212/U214 Attack Submarines, Germany
* German Type 212A deal bolsters submarine force Jane's Navy International, 28 September 2006
* a description of U 212 submarines class from the Italian navy website (in Italian)

| * l
* b
* s
Kapal selam konvensional berkuasa diesel-elektrik dalam perkhidmatan aktif |
| --- |
|  Jerman | Type 209 · Type 212 |
|  Perancis | Kelas *Agosta* · Kelas *Scorpene* · Kelas *Marlin* |
|  Rusia | Kelas *Foxtrot* · Kelas *Tango* · Kelas *Kilo* · Kelas *Lada* · |
|  Kanada | Kelas *Victoria/Upholder* |
|  Sweden | Kelas *Gotland* · Kelas *Södermanland* |
|  Australia | Kelas *Collins* · |
**Kebudayaan Xinglongwa** (6200–5400 SM) ialah sebuah kebudayaan Neolitik di timur laut China, yang ditemui tertumpu sekitar sempadan Mongolia Dalam-Liaoning. Hasil tembikar Xinglongwa kebanyakannya berbentuk silinder dan dibakar pada suhu yang rendah.

Kebudayaan Xinglongwa meninggalkan kesan perancangan komunal. Di tiga tapak Xinglongwa, rumah-rumah dibina secara dereta. Beberapa tapak Xinglongwa turut menampilkan sebuah bangunan pusat yang besar. Selain itu, beberapa tapak Xinglongwa dikelilingi oleh parit. 

Tapak contoh kebudayaan Xinglongwa teletak di sebelah barat daya sebuah bukit di Panji Aohan, Chifeng, Mongolia Dalam; ia diberi nama sempena sebuah kampung yang terletak 1.3 km ke tenggara dari tapak tersebut. 120 rumah lubang ditemui di Xinglongwa. Setiap rumah itu ada perdiangan di tengah-tengah. Xinglongwa juga menampilkan sebuah bangunan besar di pusat desa. Xinglongwa merupakan tapak terawal di China yang dikelilingi oleh parit. Xinglongwa juga menampilkan adat pengebumian yang luar biasa, kerana sesetengah mayat dikebumikan betul-betul di bawah rumah. Seperti di tapak-tapak Xinglongwa yang lain, objek-objek buatan jed turut ditemui. Di kubur yang paling mewah, seorang lelaki disemadikan dengan sepasang babi dan juga barang-barangan jed.

Tapak yang baru ditemui di Xinglonggou merupakan satu-satunya tapak kebudayaan Xinglongwa yang meninggalkan kesan-kesan kewujudan pertanian dengan tinggalan milet.

Lihat juga
----------

* Senarai kebudayaan Neolitik di China
* Kebudayaan Hongshan

Rujukan
-------

* Allan, Sarah (ed), *The Formation of Chinese Civilization: An Archaeological Perspective*, ISBN 0-300-09382-9
* Nelson, Sarah Milledge (ed), *The Archaeology of Northeast China: Beyond the Great Wall*, ISBN 0-415-11755-0
* Stark, Miriam T. (ed), *Archaeology of Asia*, ISBN 1-4051-0213-6
**Kekemuatan** merupakan cas elektrik yang disimpan (atau dipisah) untuk keupayaan elektrik tertentu. Alat yang paling biasa digunakan untuk menyimpan cas ialah pemuat. 

Kalau cas pada plat pemuat ialah +*Q* dan -*Q* masing-masing, dan *V* merupakan beza keupayaan antara plat, pemuat diberi sebagai:

{\displaystyle C={\frac {Q}{V}}}
Unit SI bagi kekemuatan ialah farad (F). 1 farad = 1 koulomb per volt

Tenaga
------

Tenaga (dalam joule) yang disimpan di dalam pemuat adalah sama dengan *kerja* yang dibuat untuk mengecasnya. Andaikan kekemuatan, *C* menyimpan cas +*q* pada satu plat, dan -*q* pada plat lain. Menggerakkan cas d*q* dari satu plat ke plat yang lain melawan beza keupayaan *V* = *q*/*C* memerlukan kerja d*W*:

  

{\displaystyle \mathrm {d} W={\frac {q}{C}}\,\mathrm {d} q}
di mana

*W* ialah kerja dalam joule
*q* ialah cas dalam koulomb
*C* ialah kekemuatan dalam farad
Tenaga disimpan dalam pemuat boleh dikira dengan mengamirkan persamaan ini. Bermula daripada kekemuatan tidak dicas (*q* = 0) dan menggerak cas dari satu plat ke plat yang lain sehingga kedua-dua plat mempunyai cas +*Q* dan -*Q* masing-masing memerlukan kerja, *W*:

{\displaystyle W\_{mengecas}=\int \_{0}^{Q}{\frac {q}{C}}\,\mathrm {d} q={\frac {1}{2}}{\frac {Q^{2}}{C}}={\frac {1}{2}}CV^{2}=W\_{disimpan}}
Dengan mengganbungkan persamaan ini dengan persamaan untuk kekemuatan pemuat plat pertama, kita dapat:

{\displaystyle W\_{disimpan}={\frac {1}{2}}CV^{2}={\frac {1}{2}}\epsilon {\frac {A}{d}}V^{2}} .
di mana

*W* merupakan tenaga dalam joule
*C* merupakan kekemuatan dalam farad
*V* merupakan beza keupayaan dalam volt

Lihat juga
----------

* Pemuat
* Keelektromagnetan
* Elektrik
* Elektronik
* Induktor
Sejenis kelip-kelip.
**Kawasan perlindungan kelip-kelip Yak Yah** merupakan habitat bagi kelip-kelip yang terbesar di Malaysia yang terletak di Sungai Yak Yah, kira-kira setengah jam dari bandar Chukai, Terengganu. 

Untuk melihat kelip-kelip ini, pelancong perlu menaiki bot di jeti Sungai Yak Yah. Kelip-kelip ini dapat dilihat di sepanjang Sungai Yak Yah menjelang malam hari kerana serangga ini hanya akan aktif dan keluar dari tempat persembunyiannya pada waktu malam sahaja. 

Untuk kemudahan para pelancong, bot-bot berenjin bateri tanpa gangguan bunyi digunakan untuk memberi pengalaman kepada pengunjung, khususnya mereka yang gemar menikmati alam semula jadi. Bot-bot ini tersedia untuk kegunaan pelancong di jeti di kawasan kelip-kelip Sungai Yak Yah. Para pelancong akan di bawa menyelusuri Sungai Yak Yah sambil melihat sendiri rupa kelip-kelip yang amat jarang ditemukan ini mengerumuni pokok berembang, putat dan bebaru yang tumbuh subur di sepanjang sungai tersebut.

Terdapat empat spesies kelip-kelip atau kunang-kunang dikatakan ada di Sungai Yak Yah, di mana haiwan kecil yang unik itu membiak dengan begitu banyak dari bulan Julai hingga Oktober pada setiap tahun. Spesies kelip-kelip terbanyak adalah *Pteroptyx tener*.[*perlu rujukan*]

Rujukan
-------

1. ↑  Zaiti Sabiti (26 Julai 2019). "Pelihara koloni kelip-kelip". *Harian Metro*.

Pautan luar
-----------

* Sungai Yak Yah Diarkibkan 2010-12-03 di Wayback Machine
* Kampung Yak Yah gamit pelancong.[*pautan mati kekal*]
**Kem tentera** atau **bivouac** (tempat bermalam sementara) merupakan kemudahan separa kekal bagi penempatan tentera darat. Kem-kem didirikan apabila sesebuah pasukan tentera mengembara ke tempat lain dari pangkalan utama atau kubu semasa berlatih atau operasi, dan sering mempunyai bentuk tapak perkhemahan besar.

Dalam era Rom purba, kem tentera mempunyai parameter sangat bergaya dan meliputi seluruh legion Rom. Kajian arkeologi telah mendedahkan banyak perkara tentang kem Rom di tapak-tapak seperti Vindolanda (England) dan Raedykes (Scotland).

Lihat juga
----------

* Perkubuan
* Kubu

Galeri
------

* Tempat kejadian Perang Perebutan Takhta Austria, 1741-1745Tempat kejadian Perang Perebutan Takhta Austria, 1741-1745
* Tempat kejadian Perang Perebutan Takhta Austria, 1741-1745Tempat kejadian Perang Perebutan Takhta Austria, 1741-1745
* Kem tentera di Conwy di atas pantai North Wales, 1911Kem tentera di Conwy di atas pantai North Wales, 1911
* Kem tentera - Mesir , Wadi Halfa. Arkib Muzium BrooklynKem tentera - Mesir , Wadi Halfa. Arkib Muzium Brooklyn
* Kem tentera di Bagram, Afghanistan tempat tinggal bagi askar udara, askar darat, Marin dan kelasi yang membantu Operasi Enduring FreedomKem tentera di Bagram, Afghanistan tempat tinggal bagi askar udara, askar darat, Marin dan kelasi yang membantu Operasi Enduring Freedom
* Sebuah Grup di Kem, Infantri Ke-39 BengalSebuah Grup di Kem, Infantri Ke-39 Bengal

Rujukan
-------

1. ↑  Gilman, D. C.; Peck, H. T.; Colby, F. M. penyunting (1905). "Bivouac". *New International Encyclopedia* (ed. 1st). New York: Dodd, Mead.

Pautan luar
-----------

* Modular Military Camps

Templat:Fortifications
**Kem Terendak** ialah sebuah kem askar Angkatan Tentera Malaysia. Ia terletak di Sungai Udang,Melaka, kira-kira 13 batu di utara Bandar Melaka di jalan Melaka-Masjid Tanah.

Sejarah
-------

Kem ini dahulunya dibina oleh tentera British bagi menempatkan markas 28 Commonwealth Infantry Brigade yang merangkumi 1 batalion tentera British, 1 batalion tentera Australia, 1 batalion New Zealand (1 RNZIR) beserta peralatan bantuan perang dan perkhidmatan. Tetapi apabila mereka berundur, kem ini telah diserahkan kepada Kerajaan Malaysia.

Unit pertama Infantri Komanwel ke-28 berpindah ke Kem Terendak pada akhir 1959 dan menjelang pertengahan-1960 kem ini penuh dihuni, walau pembinaan berterusan sehingga 1964 apabila Hospital Kem Terendak siap dibina.

Rujukan
-------

1. ↑  Australian Government, Department of Veteran's Affair Terendak Military Cemetery, Malaysia Diarkibkan 2009-10-08 di Wayback Machine

Pautan luar
-----------

**Bahasa Melayu**

* 3 Divisyen - Markas gabungan strategik

**English**

* Terendak Army Camp 1969 (YouTube)
* Terendak; home of the RAR in Malays
* Memories - Terendak Garrison
* 28th Commonwealth Infantry Brigade Provost Unit
* Australian Vietnam Veterans Buried at Terendak Garrison, Malacca, Malaysia
* 11 INDEPENDENT FIELD SQUADRON TERENDAK MALAYA

|  |  |
| --- | --- |
| Ikon tunas | Rencana berkaitan Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Desa Pandan** merupakan sebuah desa yang terletak dalam (*daerah*) kecamatan Seluma Utara, Kabupaten Seluma, Provinsi Bengkulu, Indonesia.

perlu diketahui
---------------

  

Desa pandan terletak dikecamatan seluma utara kabupaten seluma.provinsi bengkulu,indonesia

sejarah
-------

  

DESA PANDAN
Desa Pandan terletak dikecamatan Seluma Utara ,Kabupaten Seluma,Provinsi Bengkulu
Desa Pandan terletak tidak jauh dari ibu kota kabupaten,kira-kira berjarak ± 8 km dan jalan kedesa Pandan masih ada yang buruk dan juga yang bagus.
Desa Pandan berbatasan langsung dengan kota kecamatan dan diapit oleh 2 buah bukit
Desa Pandan terbagi menjadi dua buah desa, yaitu desa Pandan 1(satu) dan desa Pandan 2(dua),desa Pandan satu disebut juga dusun tuo dan desa Pandan dua disebut talang Padang 
Didesa Pandan mengalir 2 buah sungai,yaitu air seluma dan air simpang.Air simpang mengalir ditengah-tengah desa Pandan,yang mana membelah desa Pandan menjadi 2 buah desa,yaitu Pandan satu dan Pandan dua.
Desa Pandan memiliki penduduk ±2000 jiwa.Masyarakat desa Pandan menganut agama Islam
Sekarang desa Pandan dipimpin oleh kepala desa terdapat 3 Kadus didesa pandan
mata pencarian penduduknya adalah sebagian besar petani,ada yang berkebun kopi,bersawah,berkebun sawit dan berkebun karet,sedangkan yang bekerja menjadi pns,swasta dan buruh hanya sedikit.desa pandan juga memiliki persawahan yang sangat luas,yang bernama sawah genah.
Desa Pandan termasuk desa yang sudah tua.
Desa pandan juga memiliki wisata alam yang indah diantara nya ada perahu menjadi batu dan air seluma yang indah.
Didesa pandan terdapat sekolah madrasah ibtidaiyah muhammadiyah(MIM) yang berumur ±100 tahun.
Poskod yang digunakan di Pandan adalah 38884. Terdapat 8 buah desa di dalam daerah kecamatan Seluma Utara.

Rujukan
-------

Pautan luar
-----------

* Kode POS Indonesia 2012 Diarkibkan 2017-09-30 di Wayback Machine
* Carian di Google
**Kawasan Rekreasi Telaga Simpul** merupakan sebuah kawasan rekreasi di daerah Kemaman, Terengganu. Antara tarikan utama disini adalah Telaga Simpul yang mempunyai sejarah tersendiri. Selain itu, Pantai Marina, pantai peranginan untuk melakukan aktiviti riadah dan sebagainya.

Pantai Marina
-------------

Pantai Marina ,juga dikenali sebagai *Marina Bay* merupakan pantai yang terletak di Muara Sungai Kemaman, Kemaman. Terengganu. Terdapat pelbagai kemudahan di pantai ini seperti taman permainanan. Terdapat banyak Pokok Rhu untuk berteduh. Pantai ini menjadi pusat riadah, rekreasi dan pelancongan.
Pantai ini juga berhampiran Teluk Kalong.

Telaga Simpul
-------------

Telaga simpul merupakan sebuah aliran mata air yang mengalir turun dari atas bukit dan bertakung. Takungan mata air ini telah digunakan oleh penduduk-penduk tempatan dan pelayar yang singgah untuk mandi, membasuh dan juga tujuan bagi air minuman. Ia terletak dipinggir Pantai Marina.

Menurut cerita daripada orang-orang tua, kawasan tersebut pernah menjadi tempat kediaman makhluk halus yang mana penduduk pernah mengadakan urusan pinjam-meminjam tembikar seperti pinggan, mangkuk bagi tujuan kenduri-kendara.

Menurut catatan Abdullah Munsyi dalam buku bertajuk "Kisah Pelayaran Abdullah Munsi ke Kelantan" ada menyebut semasa pelaran balik dari Kelantan, beliau telah singgah di suatu tempat di Kemaman iaitu Telaga Simpul untuk mangambil air minuman dan mandi manda. Semasa di Telaga Simpul, beliau dan awak-awak yang lain telah mandi, orang disitu dimestikan mengambil daun sengkuang yang tumbuh di sekitar itu dan menyimpulnya kemudian diletakkan berhampiran telaga,sekirannya gagal membuat demikian , mereka akan ditimpa bencana.

Pautan luar
-----------

*
HMS *Invincible*, sebuah kapal pengangkut pesawat kelas-*Invincible*
USS *Port Royal* (CG-73), sebuah penjajap kelas *Ticonderoga* A.S
F221 *Hessen*, sebuah frigat kelas *Sachsen* milik Tentera Laut Jerman
HMCS *Algonquin*, pembinasa kelas *Iroquois* Kanada
HMAS *Darwin*, frigat kelas *Adelaide* Australia
**Kapal tentera laut** adalah sebuah kapal (kadang kala dipanggil bot, bergantung kepada pengelasan) digunakan untuk tujuan pertempuran, biasanya oleh tentera laut. Kapal-kapal tentera laut dibezakan dibezakan daripda kapal-kapal awam dengan ciri-ciri pembinaan dan tujuan. Secara umumnya, kapal-kapal tentera laut boleh bertahan daripada rosak dan dipersenjatai dengan pelbagai sistem persenjataan.

Istilah "**kapal perang**" biasanya digunakan bagi mengenal pasti sub-kelas kapal-kapal tentera laut dan direka dengan tujuan utamanya sebagai penempur, berlainan dengan menyokong atau operasi-operasi limbungan.

Saiz
----

Secara umumnya mengikut berat (terbesar ke terkecil), kapal-kapal permukaan tentera laut moden biasanya dibahagikan kepada beberapa kelas seperti berikut. Kapal terbesar dalam senarai juga boleh dikelaskan sebagai kapal utama:

* Kapal pengangkut pesawat super
* Kapal pengangkut pesawat
* Kapal pengangkut helikopter
* Kapal tempur
* Kruiser tempur (asal *Dreadnought*)
* Kruiser berat (kategori Penjajap)
* Kruiser ringan (kategori Penjajap)
* Pembinasa
* Frigat
* Korvet
* Bot peronda
* Kapal serang laju

Beberapa kelas di atas mungkin boleh diandaikan telah usang kerana tiada lagi kapal-kapal ini digunakan di dalam perkhidmatan pada hari ini. Terdapat juga kekaburan dan kekeliruan di antara kelas -kelas, bergantung kepada tujuan penggunaannya, sejarah dan tafsiran kelas-kelas oleh tentera laut yang berbeza.

Rujukan
-------

Pautan luar
-----------
Majnun di hutan
**Laila dan Majnun**, juga dikenali sebagai Laila dan Lelaki Gila (Arab: **مجنون ليلى**code: ar is deprecated , *Majnun-Layla* atau **قيس وليلى**code: ar is deprecated , *Qays dan Layla*) ialah cerita cinta klasik dari Timur Tengah. Ia berdasarkan kisah benar seorang pemuda bernama **Qays ibn al-Mulawwah** (Arab: قيس بن الملوحcode: ar is deprecated ) dari utara semenanjung Arab semasa era dinasti Umayyah pada abad ketujuh.

Terdapat dua versi cerita ini. Menurut versi pertama, pemuda ini menghabiskan masanya menggembala kambing bersama sepupunya Laila semenjak kecil sehingga berputik cinta. Dalam versi kedua pula, ia merupakan cinta pandang pertama. Dalam kedua-dua versi, pemuda ini menjadi gila apabila ayah Laila melarangnya mengahwini Laila. Atas sebab ini, pemuda ini dipanggil Majnun Laila yang bermaksud menjadi gila kerana Laila. Daripada pemuda inilah dikatakan lahirnya pelbagai puisi Arab yang menggambarkan gelora cinta antara pasangan kekasih.

Budaya popular
--------------

* Cerita ini telah menjadi tumpuan banyak filem Bollywood bermula tahun 1920-an, termasuklah *Laila Majnu* (1976).
* Kisah ini dikatakan merupakan karya pertama yang difilemkan sebagai filem Melayu pertama sebagai filem Laila Majnun (1933).
* Lagu "Syair Laila Majnun", oleh Ramli Sarip
* Lagu "Kasihnya Laila", oleh Jinbara
* Lagu Mimpi Laila oleh Yasin Sulaiman
* Lagu "Lagu Untuk Laila", oleh Akim and The Majistret
* Lagu "Empati", oleh TujuLoca (Tuju K-clique dan Loca B)
* Lagu "Laila Majnun", oleh One Path ft Nazrey Johari

Lihat juga
----------

* Yusuf dan Zulaikha

Rujukan
-------

1. ↑  *Sunrise* (Jun/Julai 2000), Theosophical University Press: "Follow Your Heart: The Story of Layla and Majnun", oleh J. T. Coker
2. ↑  ArtArena: "Layli and Madjnun: The Original Legend in Arabic Literature"
**Masjid Besar al-Nuri** (Arab: جامع النوريcode: ar is deprecated  *Jāmiʿ an-Nūrī*) adalah sebuah masjid di Mosul, Iraq. Ia terkenal disebabkan oleh menara condongnya, yang mana memberi nama gelaran kepada kota ini sebagai "si bongkok" (الحدباء *al-Ḥadbāˈ*). Masjid ini dipercayai telah dibina pada akhir kurun ke-12, walaubagaimanapun ia telah melalui banyak pengubahsuaian. Meskipun ada berjaya bertahan daripada banyak serangan musuh sepanjang sejarahnya selama 850 tahun, ia akhirnya rosak dan menaranya telah runtuh pada 21 Jun 2017, dalam Pertempuran Mosul.

Tentera Iraq menuduh ISIS bertanggungjawab akan kemusnahan Masjid Besar ini dalam satu tindakan vandal bagi memusnahkan ia daripada membiarkan ia terlepas dari tangan mereka. Masjid ini menjadi sebuah kepentingan simbolik kepada ISIS dan pemimpinnya Abu Bakr al-Baghdadi, kerana ia telah digunakan pada tahun 2014 oleh para militan yang mengistiharkan "khilafah" mereka. Bendera hitam ISIS telah berkibar di atas menara setinggi 45-meter sejak bulan Jun 2014, selepas pasukan militan ISIS menyerbu masuk menyeberangi Iraq dan Syria serta menduduki wilayahnya. ISIS berjanji tidak akan sekali-kali menurunkan bendera mereka dari menara ini. Berlawanan dengan cerita-cerita rasmi dan saksi Muslim tempatan, ISIS telah menuduh Amerika Syarikat sebagai pihak yang memusnahkannya. Dakwaan ISIS tidak dapat disahkan oleh orang ramai. BBC melaporkan bahawa "IS menuduhd pesawat bersekutu yang diketuai oleh Amerika Syarikat telah mengebom tapak ini, tetapi para pakar berkata sebuah video yang diedarkan dalam talian menunjukkan bahan letupan dalam struktur bangunan telah diletupkan."

Perdana Menteri Iraq, Haider al-Abadi mengatakan bahawa pemusnahan masjid ini oleh ISIS adalah sebuah "pengistiharan kekalahan", dan bahawa "meletupkan menara al-Hadba dan masjid al-Nuri merupakan pengistiharan rasmi kekalahan [oleh ISIS]."

Lihat juga
----------

* Menara Condong Pisa, sebuah bangunan condong di Itali

Rujukan
-------

1. ↑  CNN, Hamdi Alkhshali, Barbara Starr and Phil Gast. "US, Iraq say ISIS blew up famous Mosul mosque". *CNN*. Dicapai pada 22 Jun 2017.
2. ↑  "Battle for Mosul: Ruins of Great Mosque of al-Nuri retaken". *BBC News* (dalam bahasa Inggeris). 29 Jun 2017. Dicapai pada 29 Jun 2017.
3. ↑  "Battle for Mosul: Destruction of al-Nuri mosque 'shows IS defeated'". *BBC*. 22 Jun 2017. Dicapai pada 22 Jun 2017.
4. ↑  "Anger after 800-year-old mosque is demolished by Islamic State". *news.com.au*. 23 Jun 2017. Dicapai pada 23 Jun 2017.

Pautan luar
-----------

* Kategori berkenaan Masjid Besar al-Nuri (Mosul) di Wikimedia Commons
**Sir Patrick Stewart** OBE (lahir 13 Julai 1940) ialah seorang pelakon lelaki England yang kerjayanya melibatkan pentas, televisyen dan filem dalam kerjaya yang melangkaui hampir enam dekad. Memulakan kerjayanya dalam jangka panjang bersama Royal Shakespeare Company, beliau menerima Anugerah Laurence Olivier 1979 untuk Pelakon Lelaki Terbaik dalam Peranan Pembantu menerusi persembahannya salam *Antony and Cleopatra* di West End. Peranan layar perdana Stewart dalam TV dan filem sepanjang pertengahan akhir 1970-an, termasuk *Hedda*, dan siri mini *I, Claudius*.

Pada tahun 1980-an, Stewart mula bekerja dalam televisyen dan filem Amerika, dengan peranan seperti Kapten Jean-Luc Picard dalam *Star Trek: The Next Generation* dan filem terbitan turunannya, seperti Professor Charles Xavier dalam siri filem adiwira *X-Men*. Dari siri TV Starz *Blunt Talk*, dan peranan suara seperti Timbalan Pengarah CIA Avery Bullock dalam *American Dad!*. Beliau telah memenangi Anugerah Golden Globe, Anugerah Emmy, Anugerah Screen Actors Guild sebanyak beberapa kali dan pencalonan Anugerah Saturn. Setelah kekal bersama Royal Shakespeare Company, pada tahun 2008 Stewart menjayakan watak Raja Claudius dalam Hamlet di West End dan memenangi Anugerah Olivier.

Pada tahun 1993, *TV Guide* menamakan Stewart sebagai Pelakon Televisyen Drama Terbaik 1980-an. Beliau menerima bintang di Hollywood Walk of Fame pada 16 Disember 1996. Pada tahun 2010, Stewart dianugerahkan gelaran bangsawan oleh Ratu Elizabeth II untuk drama.

Rujukan
-------

1. ↑  "Patrick Stewart wants politicians to watch more Star Trek and follow Jean-Luc Picard's example". The Independent. 14 Ogos 2015. Dicapai pada 1 April 2017.
2. ↑  *TV Guide 17–23 April 1993*. 1993. m/s. 32.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Patrick Stewart***. |

* (Inggeris) PatrickStewart.org - The Patrick Stewart Network
* Patrick Stewart di Pangkalan Data Filem Internet (IMDb)
* 

* Rencana Patrick Stewart di Memory Alpha, wiki Star Trek
* Patrick Stewart di TCM Movie Database
* Patrick Stewart di Allmovie
* Patrick Stewart at Emmys.com

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Sepanyol
* Perancis (data)
* Jerman
* Itali
* Israel
* Amerika Syarikat
* Republik Czech
* Australia
* Korea
* Belanda
* Poland

 |
| Lain-lain | 
* Aplikasi Berfaset Terminologi Subjek
* MusicBrainz (artis)
* RERO (Switzerland)
	+ 1
* Rangkaian Sosial dan Konteks Arkib
* SUDOC (Perancis)
	+ 1
* Trove (Australia)
	+ 1

 |
Kelapa parut dari nyiur kulit hidup, kelapa muda bagi penyediaan juadah kuih.
**Kelapa parut** merupakan isi daripada buah kelapa yang telah diparut, dikikis halus. Kelapa parut merupakan satu bahan penyediaan bagi menghasilkan santan kelapa.

Bagi menghasilkan santan kelapa, biasanya kelapa parut akan dicampur dengan air dan diperah. Proses ini akan diulang beberapa kali sehingga, santan yang terhasil adalah cair.

Kelapa yang telah diparut boleh disimpan beku di dalam peti sejuk. Apabila hendak digunakan, kelapa parut tersebut boleh dicampurkan dengan air panas dan diramas seperti biasa. Bagi menghasilkan santan yang pekat, buah kelapa yang tua digunakan. Selain itu hanya sekali atau dua perahan dilakukan.

Selain bagi menghasilkan santan, kelapa parut turut digunakan sebagai bahan kuih. Bagi penyedian kuih, buah kelapa yang serdahana muda digunakan atau di sebelah pantai timur dikenali sebagai nyiur kulit hidup. Ini merujuk kepada buah kelapa yang agak muda. Ini kerana kelapa parut yang terhasil rasanya lebih manis. Antara jenis kuih yang menggunakan kelapa parut adalah apam, ondeh-ondeh / buah Melaka, dan pulut cawan.

Pada masa dahulu, kelapa diparut dengan tangan, tetapi pada masa kini, kelapa parut diparut dengan menggunakan mesin pemarut kelapa.

Malah terdapat kelapa parut kering yang ditinkan untuk memudahkan penggunaannya dan tahan disimpan lama.

Galeri
------

* Mesin untuk mengukur kelapa.Mesin untuk mengukur kelapa.
* Kelapa parut yang ditinkan.Kelapa parut yang ditinkan.
**Kassim bin Rahmat** atau lebih dikenali dengan nama **Kassim Slamat** (10 Ogos 1934 – 26 Mei 2019) merupakan salah seorang penyanyi era 60-an / 70-an yang sering mendendangkan lagu-lagu di radio Malaysia. Beliau pernah tinggal di Petempatan Melayu Sembawang hingga tahun 1986 bila petempatan itu dirobohkan. Selepas itu beliau ke Yishun.

Kassim Slamat mula menceburi bidang seni pada tahun 1960 dengan *Pancaragam Pemuda Ria Party*. Selepas itu beliau menyertai kumpulan The Swallows sebagai penyanyi, menggantikan penyanyi Ahmad Daud.

Kassim Slamat sering membuat persembahan dengan diiringi oleh kumpulan The Swallows. Pada mulanya beliau dan kumpulan The Swalows kurang mendapat perhatian sehinggalah mereka mula menyanyikan lagu-lagu Bawean. Beliau mencipta nama dengan lagu La O Be. 

Kassim Slamat turut terbabit dalam persembahan muzikal Suzana@60-an di Istana Budaya 2006.. Beliau sememangnya tidak dapat dipisahkan dengan lagu A Lompak A Go Go, selain La Obe - kedua-duanya dinyanyikan dalam loghat Bawean. 

Kassim Slamat kurang aktif menyanyi akibat penjualan rekod piring hitam yang menurun akibat kegiatan cetak rompak.

  

Beliau meninggal dunia di rumahnya di Yishun, Singapura pada 26 Mei 2019 pada jam kira-kira 3.30 petang. Beliau dikebumikan pada keesokan harinya di Pusara Abadi, Choa Chu Kang pada jam 11.30 pagi.

Diskografi
----------

### Album

* 

### Lagu-lagu

* La O Be

Rujukan
-------

1. ↑  "Berita Harian 19 Mei 2006". Diarkibkan daripada yang asal pada 2016-03-04. Dicapai pada 2008-12-24.
2. ↑  Amirul Haswendy Ashari (26 Mei 2019). "Kassim Selamat meninggal dunia". *myMetro*. Dicapai pada 4 Jun 2019.
3. ↑  Bernama (27 Mei 2019). "'Kassim Selamat' tak sempat rakam lagu ciptaannya". *Astro Awani*. Dicapai pada 4 Jun 2019.

Pautan luar
-----------

* Forum Hamlau Diarkibkan 2016-03-04 di Wayback Machine
"Mazury" dilencongkan ke sini. Untuk kegunaan lain, lihat Mazury (nyahkekaburan).

Belayar di Tasik Mikołajki.
**Masuria** (Poland: *Mazury*code: pl is deprecated ; Bahasa Jerman: Mengenai audio ini*Masuren* (bantuan·maklumat)) ialah sebuah kawasan di Poland Timur Laut yang pada hari ini termasyhur kerana 2,000 buah tasiknya.

Antara abad ke-11 hingga abad ke-13, wilayah ini dihuni oleh orang Prusia Lama, juga dikenali sebagai orang Prusia Baltik, sekelompok etnik yang menghuni di Prusia. Prusia terletak di pantai tenggara Laut Baltik di sekitar Lagun Vistula dan Lagun Curonia. Orang Prusia Lama bertuturan bahasa yang kini di kenali sebagai bahasa Prusia Lama dan menganuti agama yang dipercayai oleh sarjana moden sebagai berkait rapat dengan paganisme Lithuania. Walaupun mereka memiliki nama entiti politik Jerman abad ke-19, mereka bukannya orang "Jerman". 

Orang Prusia Lama memeluk agama Katolik antara akhir abad ke-13 dan abad ke-14 selepas ditaklukkan oleh Sateria Teuton, lalu memeluk agama Protestantisme pada awal abad ke-16. Antara abad ke-15 hingga abad ke-19, wilayah ini merupakan sebahagian Duchy Prusia, lalu menjadi sebahagian Kerajaan Prusia dan akhirnya menjadi sebahagian Empayar Jerman. 

Selepas Penyatuan Jerman pada 1871, dasar Penjermanan mencuba menghapuskan asal-usul linguistik Prusia Lama dan bahasa Poland. Disebabkan oleh Ketentuansuara Prusia Timur selepas Perang Dunia I, Masuria menjadi sebahagian Republik Weimar yang diasaskan pada 1919. Selepas Perang Dunia II pula, wilayah ini menjadi sebahagian Poland, dengan penduduk tempatannya diusir atau kemudian meninggalkan wilayah ini dengan rela.

Pada hari ini, ekonomi Mazuria bergantung sebahagian besarnya kepada ekopelancongan dan pertanian. Kesemua 2,000 buah tasik yang menyebabkan kawasan ini termasyhur menawarkan berbagai-bagai sukan air, dan kegiatan cuti.

Lihat juga
----------

* Warmia

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Masuria*** |

* Masuria - rent a boat - Polish Yacht Charter Agency (Polish)
* Masuria - rent a boat - Polish Yacht Charter Agency (Polish)
* Tourist information (Polish)
* Mazury (Polish)
* Mazury (Polish)
* Masuren (German)
* Natural tourism (birdwatching) in NE Poland Diarkibkan 2006-02-04 di Wayback Machine
* Topographical maps 1:50 000 Diarkibkan 2011-02-03 di Wayback Machine
* Mazury - Poland - canoeing information (Polish)
* Masuren - Poland - canoeing information (German)
* Masuria  - Poland - canoeing information (English)
* Mazury - Poland - yachting information (Polish)
Our Lady Mediatrix of All Graces, gelaran Maria yang mencerminkan kepercayaan Katolik dalam peranan syafaat Maria. Imej asal sekitar tahun 1948
Dalam Mariologi Katolik, tajuk **Mediatrix** merujuk kepada peranan sebagai pengantara melalui Perawan Maria sebagai pengantara dalam penebusan penyelamat oleh puteranya Yesus Kristus dan bahawa dia menganugerahkan rahmat melaluinya. Mediatrix ialah gelaran kuno yang telah digunakan oleh ramai orang kudus sejak sekurang-kurangnya abad ke-5. Penggunaannya berkembang semasa Zaman Pertengahan dan mencapai kemuncaknya dalam tulisan orang kudus Louis de Montfort dan Alphonsus Liguori pada abad ke-18.

Peranan umum syafaat dikaitkan dengan Maria dalam Katolik, Ortodoks Timur, dan Ortodoks Oriental,dan istilah "Mediatrix" digunakan untuknya dalam perlembagaan dogmatik Lumen gentium dari Majlis Vatikan Kedua. "Ini, bagaimanapun, harus difahami sedemikian rupa sehingga ia tidak menghilangkan atau menambahkan apa-apa kepada martabat dan keberkesanan Kristus, satu-satunya Pengantara."

Penggunaan gelaran Mediatrix dan doktrin Maria yang mempunyai tahap syafaat kudus yang lebih tinggi (disebabkan hubungan istimewanya dengan anaknya Yesus) adalah berbeza daripada isu teologi yang terlibat dalam penubuhan Mediatrix semua rahmat sebagai dogma. Pada 12 September 2015, Kongregasi untuk Ibadah Ilahi dan Disiplin Sakramen melalui Keuskupan Agung Lipa, Filipina dahulunya mengisytiharkan penampakan Maria 1948 di bawah tajuk Our Lady Mediatrix of All Graces sebagai sahih dan layak untuk kepercayaan yang saleh, tetapi ia adalah kini ditolak sebagai bukan ghaib oleh Jemaah Ajaran Akidah pada 1 Jun 2016.

Rujukan
-------

1. ↑  *Mary's Pope: John Paul II, Mary, and the Church* by Antoine Nachef (Sep 1, 2000) ISBN 1-58051-077-9 pages 179–18
2. ↑  McGurkin, John Anthony. *The Encyclopedia of Eastern Orthodox Christianity*, 2011 ISBN 1-4051-8539-2 p. 597
3. ↑  Majlis Vatikan II , Lumen gentium, §62, November 21, 1964
4. ↑  *L'Osservatore Romano*, Weekly Edition in English, 25 June 1997, p.10
Dalam bidang matematik dan statistik, **median** ialah nilai nombor yang memisahkan sampel data yang telah disusun mengikut tertib kepada dua bahagian yang sama rata. Median adalah satu pengiraan kecenderungan memusat.

Median bagi sebarang senarai nombor dicari dengan menyusun senarai itu mengikut tertib dan memilih nombor yang berada di tengah-tengah. Jika bilangan unsur dalam senarai itu adalah nombor genap, maka purata bagi dua nombor yang berada di tengah-tengah dicari.

Simbol untuk median ialah {\displaystyle {\tilde {x}}}.

Takrif
------

Median bagi sebarang set data tak terkumpul yang mengandungi sebanyak {\displaystyle n} unsur yang telah disusun mengikut tertib ialah:

* unsur yang ke-{\displaystyle ({\frac {n+1}{2}})} jika {\displaystyle n} adalah nombor ganjil.
* unsur yang ke-{\displaystyle ({\frac {n}{2}}+1)} jika {\displaystyle n} adalah nombor genap.

### Contoh Bilangan Ganjil dan Genap

##### Contoh median apabila {\displaystyle n} ganjil

**Soalan 1**: Kira median markah ujian dalam kelas statistik Dr Joe berikut:

[ 8 ; 4 ; 5 ; 6 ; 7 ; 6 ; 7 ; 7 ; 2 ; 9 ; 10 ]

**Jawapan** :

* Data = 8 ; 4 ; 5 ; 6 ; 7 ; 6 ; 7 ; 7 ; 2 ; 9 ; 10
* Susun kembali mengikut urutan = 2 ; 4 ; 5 ; 6 ; 6 ; 7 ; 7 ; 7 ; 8 ; 9 ; 10
* Jumlah data ( {\displaystyle n}) = 11
* Posisi Median = 1/2\*(11+1) = 6
* Median = 7

MARKAH UJIAN [2 ; 4 ; 5 ; 6 ; 6 ; **7** ; 7 ; 7 ; 8 ; 9 ; 10]

POSISI MEDIAN [1 ; 2 ; 3 ; 4 ; 5 ; **6** ; 7 ; 8 ; 9 ;10; 11]

##### Contoh median apabila {\displaystyle n} genap

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |

**Soalan 2**: Kira median markah ujian dalam kelas statistik Dr Joe berikut:

[ 8 ; 4 ; 5 ; 6 ; 7 ; 6 ; 7 ; 7 ; 2 ; 9 ]

**Jawapan** :

* Data = 8 ; 4 ; 5 ; 6 ; 7 ; 6 ; 7 ; 7 ; 2 ; 9
* Susun kembali mengikut urutan = 2 ; 4 ; 5 ; 6 ; 6 ; 7 ; 7 ; 7 ; 8 ; 9
* Jumlah data ( {\displaystyle n}) = 10
* Posisi Median = 1/2\*(10+1) = 5.5(posisi antara 5 & 6)
* Median = (6+7) / 2 = 6.5

MARKAH UJIAN [2 ; 4 ; 5 ; 6 ; **6** ; **7** ; 7 ; 7 ; 8 ; 9 ]

POSISI MEDIAN [1 ; 2 ; 3 ; 4 ; **5** ; **6** ; 7 ; 8 ; 9 ;10]

### Median data terkumpul

Median bagi suatu set data terkumpul boleh ditentukan dengan jadual taburan kekerapan longgokan menggunakan rumus

{\displaystyle {\text{Median}}=L+\left({\frac {{\frac {N}{2}}-F}{f\_{m}}}\right)C}
di mana:

* {\displaystyle L} = sempadan bawah kelas median
* {\displaystyle N} = bilangan cerapan
* {\displaystyle F} = kekerapan terlonggok sebelum kelas median
* {\displaystyle C} = lebar kelas median, iaitu beza antara sempadan atas dan sempadan bawah
* {\displaystyle f\_{m}} = kekerapan kelas median
**Lesen pendudukan sementara** (LPS) atau *temporary occupational license* adalah suatu bentuk kebenaran untuk menduduki tanah dalam tempoh sementara. Lesen ini tiada kaitan dengan hak milik atau pajakan, serta sah dalam tahun dikeluarkan dan tamat pada 31 Disember setiap tahun. Pihak berkuasa negeri (PBN) mempunyai kuasa untuk menamatkan lesen ini lebih awal. Pemegang lesen tidak mempunyai hak untuk memindah milik, mewariskan secara pusaka atau menghadiahkan kepada pihak lain.

Rujukan
-------

1. ↑  "Lesen Pendudukan Sementara". *Portal Rasmi Pejabat Daerah / Tanah Klang*. Pejabat Daerah / Tanah Klang. Dicapai pada 10 April 2014.
2. ↑  "Lesen Pendudukan Sementara". *iDirektori*. Kerajaan Negeri Pulau Pinang. Diarkibkan daripada yang asal pada 2014-04-13. Dicapai pada 10 April 2014.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.